**Paerewa Paetae**

**KUA MŌNEHU**

|  |  |  |  |  |  |  |  |
| --- | --- | --- | --- | --- | --- | --- | --- |
| **Aronga** | | Hangarau Matihiko 1.4 | | | | | |
| **Ingoa** | | Whakawhanake i tētahi hua pāpāho matihiko | | | | | |
| **Kaupae** | 1 | **Whiwhinga** | 4 | | **Aromatawai** | | ā-Roto |
| **Marau akoranga** | Hangarau | | | | | | |
| **Kokonga akoranga** | Hangarau Matihiko | | | | | | |
| **Mana rēhita** | | Kua rēhitatia | | **Te rā i mana ai** | | 23 o Whiringa-a-rangi 2017 | |
| **Te rā e arotakengia ai** | | 31 o Hakihea 2019 | | **Te rā i puta ai** | | 23 o Whiringa-a-rangi 2017 | |

E hāngai ana tēnei paerewa paetae ki te whanaketanga o tētahi tono mō tētahi hua pāpāho matihiko.

**Paearu Paerewa**

|  |  |  |
| --- | --- | --- |
| **Paetae** | **Kaiaka** | **Kairangi** |
| * Whakawhanake i tētahi hua pāpāho matihiko. | * Whakawhanake i tētahi hua pāpāho matihiko mātau. | * Whakawhanake i tētahi hua pāpāho matihiko pakari. |

**Kōrero Whakamahuki**

1. I ahu mai tēnei paerewa paetae i te Taumata 6 o te wāhanga ako Hangarau o te marau *New Zealand Curriculum*, i whakaputaina e Te Pou Taki Kōrero i te tau 2007. E hāngai ana hoki ki ngā kōrero kua tuhia i te *Teaching and Learning Guide for Technology*, i whakaputaina e Te Tāhuhu o te Mātauranga, ā, ka kitea ki <http://seniorsecondary.tki.org.nz>.

He mōhiohio atu anō ka kitea ki <http://www.technology.tki.org.nz/>.

He tohutoro ki ngā mōhiohio hāngai kei te rauemi *Safety and Technology Education: A Guidance Manual for New Zealand Schools,*i whakaputaina e Te Tāhuhu o te Mātauranga, ā, ka kitea ki <http://technology.tki.org.nz/Technology-in-the-NZC/Safety-in-Technology-Education-revised-2017>, ki te Ture Hauora me te Haumaru ki te Wāhi Mahi 2015 hoki.

I ahu mai hoki tēnei paerewa paetae i *Te Marautanga o Aotearoa*. Mō ētahi atu kōrero e hāngai ana ki ngā putanga ka whai wāhi i tēnei paerewa tēnā tirohia te [Papa Whakaako](http://tmoa.tki.org.nz/Te-Marautanga-o-Aotearoa/Taumata-Matauranga-a-Motu-Ka-Taea) kia kitea te wāhanga ako tika.

*2.* Ka kapi i te paearu *whakawhanake i tētahi hua pāpāho matihiko*:

* te whakamahinga o ngā utauta, ngā whakahaerenga me ngā āhuatanga hoahoa hāngai mō te whāinga me te kaiwhakamahi mutunga
* te whakamahinga o ngā hātepe taparenga raraunga hāngai me ngā hātepe whakamātau hāngai hoki i te whanaketanga o te hua
* te whakaahuatanga o ngā pānga hāngai.

Ka kapi i te paearu *whakawhanake i tētahi hua pāpāho matihiko mātau:*

* te whakamahinga o ngā mōhiohio kua kitea i ngā hātepe whakamātau ki te whakapai ake i te kounga me te āheinga o te hua
* te wheranga o ngā pānga hāngai.

Ka kapi i te paearu *whakawhanake i tētahi hua pāpāho matihiko pakari*:

* ngā whakarākeitanga i te wā e whakahoahoa ana, e whanakehia ana, e whakamātauria ana hoki te pūnaha
* te whakamahinga whaikiko o ngā āhuatanga hoahoa.

3. Hei tauira o ngā pānga hāngai:

* pāpori
* ahurea
* ture
* matatika
* whakairoiro hinengaro
* matatapu
* āheitanga
* ngā āhuatanga o te whakamahi
* ngā āhuatanga taumahi
* taha rerehua
* toitūtanga me te ora ā-raurangi
* te whakaaro ki ngā kaiwhakamahi mutunga
* te hauora me te haumarutanga.

4. Ka kitea ngā Herenga Aromatawai e hāngai ana ki tēnei paerewa paetae ki <http://ncea.tki.org.nz/Resources-for-Internally-Assessed-Achievement-Standards>.

**Mōhiohio Whakahoutanga**

He whakahoutanga tēnei paerewa paetae o AS91072 me AS91073.

**Tātari Kounga**

1. Me mātua whakamana ngā Kaituku Akoranga me ngā Whakahaere Whakangungu Ahumahi e te Mana Tohu Mātauranga o Aotearoa ka rēhita ai i ngā hua ka puta mai i ngā aromatawai ki ngā paerewa paetae.
2. Me uru ngā Kaituku Akoranga me ngā Whakahaere Whakangungu Ahumahi kua mana, ā, e aromatawai ana i ā rātou hōtaka ki ngā paerewa paetae, ki ngā pūnaha whakarite e tika ana mō aua paerewa paetae.

Ko te tohutoro ki te Mahere Whakamana, Whakaōritenga hoki 0233